Curculio Nucum L.

Leskin rilaš(surlaš)

Ovo je ekonomski najznačajnija štetočina u zasadima Leske.Svojom pojavom u zasadima uzrokuje crvljivost i opadanje plodova.Imago ovog insekta su žutosmeđe boje,dok je tek ispiljena larva žučkasto bele boje.Tokom vegetacije ima jednu generaciju godišnje,Treba reći da isključivo napada lesku odnosno da je monofagna vrsta.Prezimljava u stadijumu lutke u samom zemljištu.

Larva ove štetočine oeklodira obično kada su vremenski uslovi povoljni u proleće odnosno kada spoljna temperatura bude oko 15 stepeni,to je obično period, krajem aprila početkom maja meseca.

Leskin surlaš se dalje hrani na lišću i mladim tek zametnutim plodovima stvarajući male rupe.

Nakon parenja ženke polažu jaja u donju deo ploda gde stvaraju ulazne otvore gde kasnije ulaze razni mikroorganizmi naročito neke gljive.Embrionalno razviće traju od 5 do 9 dana dok ispiljene larve celokupno razviće završavaju u plodu.Hraneći se unutar plodova jezgrom ostavljaju svoj izmet dok plodovi ostaju iznutra prazni praktično neupotrebljivi i na kraju inficirani od nekih gljivičnih bolesti opadaju pre vremena.Tokom svog razvoja larva C.nucum prolazi kroz 4 faze razvoja.Kada završi sa ubušavanjem u plod larva odlazi u zemlju na dubini od 10-15cm gde obrazujući kokon obrazujući se u lutku prezimljava do sledeće godine.

U proizvodnoj godini štete mogu da budu veoma ekonomski značajne i gde umanjenje dostiže do 70% prinosa po ha.

Preporuka je u cilju suzbijanja da se nakon berbe izvrši sakupljanje opalih lešnika i lišća i okopavanje oko samih stabala kako bi se smanjila populacija ove ekonomski najznačajnije štetočine.Indikator štetnosti u zasadima jeste kada se u vreme pojave u proleće jave 3-4 jedinke imaga po jednoj biljci.Tada je neophodno primeniti neki od registrovanih insekticida na bazi ak.mat.lambda cihalotrin,gama cihalotrin itd.

 Miloš Radovanović,dipl.ing.

 Savetodavac za zaštitu bilja